Sodba Splošnega sodišča (deveti senat) z dne 29. novembra 2018 – ARFEA/Komisija

(Zadeva T‑720/16)

„Državne pomoči – Retroaktivno nadomestilo za izvajanje javne službe, ki so ga dodelili italijanski organi – Avtobusna storitev regionalnega prevoza, ki se je opravljala med letoma 1997 in 1998 na podlagi koncesij – Sklep, s katerim je bila pomoč razglašena za nezdružljivo z notranjim trgom in je bilo naloženo njeno vračilo – Sodba Altmark – Časovna veljavnost pravil materialnega prava“

1. Sodni postopek – Vloga, s katero se postopek začne – Formalne zahteve – Kratek povzetek navajanih razlogov – Neobstoj – Nedopustnost (Statut Sodišča, člen 21, prvi odstavek; Poslovnim Splošnega sodišča, člen 76(d)) (Glej točko 64.)

2. Pomoči, ki jih dodelijo države – Pristojnosti Komisije oziroma nacionalnih sodišč – Vloga nacionalnih sodišč – Načelo pravnomočnosti – Nemožnost uveljavljanja načela pravnomočnosti v zvezi s tem, da Komisija izvršuje izključno pristojnost nadzora nad združljivostjo državnih pomoči (člena 107(1) PDEU in 108(3) PDEU) (Glej točki od 68 do 70.)

3. Pomoči, ki jih dodelijo države – Pojem – Ukrepi za pokritje stroškov, ki jih je imelo podjetje v zvezi z opravljanjem javnih storitev – Izključitev – Pogoji, navedeni v sodbi Altmark – Kumulativnost (člen 107(1) PDEU) (Glej točke od 73 do 79 in 111.)

4. Konkurenca – Podjetja pooblaščena za opravljanje storitev splošnega gospodarskega pomena – Opredelitev pojma storitev splošnega gospodarskega pomena – Diskrecijska pravica držav članic – Meje – Omejitev nadzora Komisije na primer očitne napake (člena 106(2) PDEU in 107(1) PDEU) (Glej točki 87 in 88.)

5. Pravo Evropske unije – Načela – Varstvo zaupanja v pravo/Varstvo legitimnega pričakovanja – Meje – Uporaba novih predpisov za prihodnje učinke položajev, nastalih na podlagi prejšnjih predpisov (Glej točki 122 in 123.)

6. Promet – Pomoč za prevoz – Uredba št. 1370/2007 – Časovna veljavnost – Uporaba za pomoči, izplačane od začetka veljavnosti uredbe, ob upoštevanju prehodnih določb (člena 107(1) PDEU in 108(3) PDEU; Uredba Evropskega parlamenta in Sveta št. 1370/2007; Uredba Sveta št. 1191/69) (Glej točke 132, 133 in 136.)

7. Pomoči, ki jih dodelijo države – Obstoječe pomoči in nove pomoči – Nadomestilo za obveznosti izvajanja javne službe na področju regionalnega prevoza – Izvzetje iz obveznosti priglasitve, določene v členu 17(2) Uredbe št. 1191/69 – Ukrep, s katerim niso spoštovana vsebinska merila iz navedene uredbe – Opredelitev za novo pomoč – Obveznost predhodne obvestitve (člen 108 PDEU; Uredba Sveta št. 1191/69, člen 17(2)) (Glej točke od 153 do 168.)

8. Pomoči, ki jih dodelijo države – Vračilo nezakonite pomoči – Desetletni zastaralni rok – Začetek teka zastaralnega roka – datum dodelitve pomoči prejemniku – Datum, ki se lahko spreminja glede na naravo zadevne pomoči – Pomoč, dodeljena z odločbo nacionalnega sodišča – Datum dodelitve, ki ustreza datumu razglasitve te odločbe (člen 108(2) PDEU; Uredba 2015/1589, člen 17) (Glej točke od 171 do 187.)

9. Akti institucij – Časovna veljavnost – Procesna pravila – Uporaba v sporih, ki potekajo, ko ta pravila začnejo veljati (Uredba Sveta 2015/1589, člen 17) (Glej točki 172 in 173.)

Predmet

Predlog, ki temelji na členu 263 PDEU in se nanaša na razglasitev ničnosti Sklepa Komisije (EU) 2016/2084 z dne 10. junija 2016 o državni pomoči SA.38132 (2015/C) (ex 2014/NN) – Dodatno nadomestilo za opravljanje javne službe za družbo Arfea (UL 2016, L 321, str. 57).

Izrek

1. Tožba se zavrne.